b'\n_START_ARTICLE_\nPametno mesto\n_START_PARAGRAPH_\nPametno mesto je urbano obmo\xc4\x8dje, katerega u\xc4\x8dinkovito upravljamo s pomo\xc4\x8djo informacijskih re\xc5\xa1itev, elektronskega zbiranja podatkov, objave odprtih podatkov, senzorjev, podatkovne analitike in drugih ne-IT pristopov. Nadzorniki pametnega mesta podatke zbirajo od dr\xc5\xbeavljanov, naprav in sredstev (infrastrukture). Zbrane podatke nadzorniki pametnega mesta obdelujejo, analizirajo in uporabijo za spremljanje in upravljanje prometa in transportnih sistemov, elektrarn, vodovodnega omre\xc5\xbeja, upravljanja z odpadki, sodelovanje z organi pregona, informacijskih sistemov, \xc5\xa1ol, knji\xc5\xbenic, bolni\xc5\xa1nic in drugih javnih storitev. Koncept pametnega mesta zdru\xc5\xbeuje informacijske in komunikacijske tehnologije (IKT) ter razli\xc4\x8dne fizi\xc4\x8dne naprave, povezane na omre\xc5\xbeje (internet stvari), za optimizacijo u\xc4\x8dinkovitosti mesta in njegovih storitev in povezovanja z dr\xc5\xbeavljani.\xc2\xa0Tehnologije pametnega mesta omogo\xc4\x8dajo, da lahko mestni uradniki za neposredno komunicirajo s prebivalci in nadzorujejo mestne infrastrukturo. Tako lahko spremljajo, kaj se dogaja v mestu in kako se mesto razvija.'